Bousiris (mytológia)

Bousiris alebo Búsiris alebo Busiris (starogr. Βούσιρις – Bousiris/iný prepis Búsiris, ) je v gréckej mytológii egyptský kráľ, syn boha morí PoseidónaHyginus, Fabulae 56. a Lysianassy, dcéry prvého egyptského kráľa.

Za vlády kráľa Bousirida bolo v Egypte dlhé deväť rokov trvajúce sucho, neúroda a hladomor. Podľa veštby cyperského veštca Frasia bolo možné túto neúrodu zažehnať, len tak, ak sa každoročne Diovi obetuje jeden cudzinec.Apollodoros, Kronika, 2,5,11. Bousiris ho hneď ako cudzinca nechal spútať a obetoval ho prvého. Na jeho rozkaz sa potom konali každoročne obete cudzincov.

Posledným obetovaným mal byť veľký hrdina Herakles, ktorý prechádzal Egyptom cestou zo záhrady Hesperidek, kde splnil už jedenástu úlohu pre mykénskeho kráľa Eurysthea. Keď Herakla priviedli na miesto obetovania, roztrhal železné putá, zabil Bousiridovho syna Amfidamanta a aj samého Bousirida. Od tých čias sa Egypt stal pre cudzincov bezpečnou krajinou.

 Referencie  

 Zdroje 



Kategória:Postavy gréckej mytológie